open-index/open-wikipedia-markdown huggingface dataset:
পাকিস্তানের সংসদ

**পাকিস্তানের সংসদ** আনুষ্ঠানিকভাবে *মজলিস-ই-শূরা* হিসেবে আখ্যায়িত ( — ); যা পাকিস্তানের যুক্তরাষ্ট্রীয় ও আইনের বিধান অনুযায়ী একটি গঠন তন্ত্র। এটা একটি দ্বিকক্ষবিশিষ্ট  যুক্তরাষ্ট্রীয় আইন-সভা যা অধিষদ () এবং জাতীয় পরিষদ দ্বারা গঠিত। অধিষদ এখানে উচ্চকক্ষ হিসেবে এবং জাতীয় সমাবেশ নিম্ন কক্ষসমূহ হিসেবে উপস্থাপিত হয়। পাকিস্তানের ইসলামী প্রজাতন্ত্রের সংবিধান অনুযায়ী, পাকিস্তানের রাষ্ট্রপতি সংসদের অংশীভূত। জাতীয় সমাবেশ পাঁচ বছরের জন্য নির্বাচিত হয় যা বয়স্ক ভোটাধিকার এবং এক মানুষ এক ভোটের ভিত্তিতে হয়ে থাকে। জাতীয় সমাবেশের একজন সদস্যের অধিকার উল্লেখিত সময়কাল পর্যন্ত থাকে যদিনা সদস্যের মৃত্যু হয় অথবা পদত্যাগ হয়। জাতীয় সমাবেশের মেয়াদ এছাড়াও শেষ হয়ে আসে যদি প্রধানমন্ত্রীর পরামর্শক্রমে সিদ্ধান্ত নেয়া হয় বা রাষ্ট্রপতির কর্তৃক বিবেচনার ভিত্তিতে সংবিধান অনুযায়ী সিদ্ধান্ত নেয়া হয়।

সংসদ কার্যক্রম ইসলামাবাদের সংসদ ভবনে হয়, যেখানে উভয় কক্ষের জন্য ডিবেটিং চেম্বার উপস্থিত হয়। ১৯৬০ সাল পর্যন্ত, সংসদ করাচিতে অবস্থিত ছিল। পাকিস্তানের সংসদ বিশ্বের প্রথম এবং একমাত্র সংসদ যা স্ব-উৎপন্ন সৌর শক্তির উপর সম্পূর্ণরূপে পরিচালিত হয়।

## জাতীয় সমাবেশ
থাম্ব|সংসদ ভবন ইসলামাবাদ, পাকিস্তান
পাকিস্তানের জাতীয় সমাবেশ সংসদের নিম্নকক্ষের হয়ে থাকে। জাতীয় সমাবেশে মোট  ৩৪২ টি আসন রয়েছে। এর মধ্যে ২৭২ টি সরাসরি নির্বাচিত হয়, ৬০ টি সংরক্ষিত হয় নারীদের জন্য এবং আরও ১০ টি সংরক্ষিত হয় ধর্মীয় সংখ্যালঘুদের জন্য। পাকিস্তানের জাতীয় মসাবেশ দেশের সার্বভৌম বিধানিকের গঠন তন্ত্র। এটা জনগণের ইচ্ছার উপর গঠিত যা গণতান্ত্রিক এবং বহুদলীয় যুক্তরাষ্ট্র সংসদীয় পদ্ধতির অধীনে পরিচালিত হয়। জাতীয় সমাবেশ সংঘের আইন প্রবর্তন করে থাকে ক্ষমতা দিক থেকে।এই আইন প্রবর্তন করা হয় যুক্তরাষ্ট্রীয় বিধানিক তালিকা অনুযায়ী। এর বিতর্ক, মুলতবি প্রস্তাব, প্রশ্ন ঘণ্টা এবং স্থায়ী কমিটির মাধ্যমে জাতীয় সমাবেশ নির্বাহী উপর পরীক্ষা করে থাকে এবং নিশ্চিত করে যে সরকারী কার্যাবলীতে নাগরিকদের মৌলিক অধিকার লঙ্ঘন করে না। জাতীয় সমাবেশের সদস্য নির্বাচিত করা হয় সরাসরি এবং বিনামূল্যে ভোট পদ্ধতির দ্বারা।

## ব্যবস্থাপক সভা

সকল যুক্তরাষ্ট্রিয় ইউনিট কে সমান ভাবে প্রতিনিধিত্ব করার জন্য পাকিস্তানের ব্যবস্থাপক সভা সৃষ্টি করার প্রধান উদ্দেশ্য ছিল। ব্যবস্থাপক সভার সমান অধিকার প্রাপ্ত প্রাদেশিক সদস্য জাতীয় সমাবেশের বৈষম্যের ভারসাম্য এনে দেয় এবং সন্দেহ এবং আশঙ্কাকে দুরীভূত করে থাকে। এ ছাড়াও, যদি বঞ্চনা ও শোষণ সংক্রান্ত বিষয় থাকে সেইক্ষেত্রে প্রয়োজনীয় পদক্ষেপ গ্রহণ করে। ব্যবস্থাপক সভা একটি সাংগঠনিক গঠন, যা প্রদেশ/দেশের অঞ্চল কে প্রতিনিধিত্ব করে এবং উন্নীত করে সমতা, শান্তি ও সম্প্রীতি,যা একটি জাতির সমৃদ্ধির জন্য অপরিহার্য ও গুরুত্বপূর্ণ। ব্যবস্থাপক সভা মোট ১০০ জন সদস্য নিয়ে গঠিত, যাদের মধ্যে ১৪ জন সদস্যকে প্রত্যেক প্রাদেশিক সমাবেশ দ্বারা নির্বাচিত করা হয়, ৮ জন সদস্যকে জাতীয় সমাবেশ সদস্য দ্বারা * ফেডারেলি এডমিনিসটেরেড ট্রিবাল এরিয়াস * (সংক্ষেপে- ) থেকে নির্বাচিত করা হয়, ২ জন সদস্য যাদের ১ জন নারী ও আর ১ জন টেকনোক্র্যাট যাদের কে জাতীয় সমাবেশের সদস্য দ্বারা *ফেডারেল ক্যাপিটাল* থেকে নির্বাচিত করা হয়, ৪ জন নারী সদস্য ও ৪ জন টেকনোক্র্যাট সদস্যদের প্রত্যেক প্রাদেশিক সমাবেশের সদস্য দ্বারা নির্বাচিত করা হয়।

## ইতিহাস

## ভিত্তি স্থাপন

## তথ্যসূত্র

## বহিঃসংযোগ

* 
* 

বিষয়শ্রেণী:পাকিস্তানের সংসদ
বিষয়শ্রেণী:দেশ অনুযায়ী সংসদ
বিষয়শ্রেণী:১৯৫৩-এ পাকিস্তানে প্রতিষ্ঠিত
বিষয়শ্রেণী:দ্বিকক্ষবিশিষ্ট আইনসভা
ইলা সেন

**ইলা সেন** (২৫ সেপ্টেম্বর ১৯০৭ - ২১ মার্চ ১৯৪৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
ইলা সেন ১৯০৭ সালে জন্মগ্রহণ করেন। তার পিতৃভূমি ছিল ঢাকা। তার পিতার নাম ব্রজেন্দ্রনাথ সেন ও মাতার নাম সুরবালা সেন পিতা মালয় ফেডারেশন স্টেটস-এর ডাক্তার ছিলেন এবং সেখানেই তাঁরা বসবাস করতেন। পিতামাতা ছিলেন উদারমতাবলম্বী ও শিক্ষানুরাগী। প্রখ্যাত বিপ্লবী ও সংবাদপত্রসেবী মাখনলাল সেন তার পিতার খুড়তুতো ভাই।।

## রাজনৈতিক জীবন
ইলা সেন অসহযোগ ও ভারতের স্বাধীনতা আন্দোলনের যোগ দেন। সাইমন কমিশন বিরোধী আন্দোলনে তিনি অংশগ্রহণ করেছিলেন। ছাত্রাবস্থায় তিনি রাজনৈতিক মনস্ক ছিলেন। ১৯২৯ সালে কল্যাণী দাসের ছাত্রী সংঘে যোগ দেন। ১৯৩০ সালে 'নারী সত্যাগ্রহ' আন্দোলনে যোগ দিয়ে চার মাস কারাদণ্ড ভোগ করেন। ভারত স্বাধীনতা আন্দোলনে সৈন্য যোগদানের জন্য প্রচারণা চালান। ১৯৪৫ সালে 'আল ইন্ডিয়া উইমেনস কনফারেন্সে' যোগ দেন এবং দক্ষিণ কলকাতার দায়িত্বভার গ্রহণ করেন। তিনি সমাজ সেবা ও বিপ্লবী কর্মকাণ্ডে জড়িত ছিলেন। সত্যাগ্রহ আন্দোলনে যোগ দেন এবং ছাত্রদের ভারতের স্বাধীনতা আন্দোলনে যোগ দেওয়ার জন্য আহ্বান জানান।

## মৃত্যু
ইলা সেন ২১ মার্চ ১৯৪৮ মৃত্যুবরণ করেন।

## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ঢাকার বিপ্লবী
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:যুগান্তর দল
পলাশিপাড়া বিধানসভা কেন্দ্র

**পলাশিপাড়া** ভারতের পশ্চিমবঙ্গ রাজ্যের নদীয়া জেলার একটি বিধানসভা কেন্দ্র। ইহা কৃষ্ণনগর লোকসভা কেন্দ্রের অন্তর্গত।

## ইতিহাস
১৯৭৭ সালের আগে পলাশিপাড়া বিধানসভা নামে কোনো কেন্দ্র ছিলনা। এই বিধানসভার প্রথম সদস্য মাধবেন্দু মোহান্ত। ১৯৫১-১৯৭৬ এই এলাকাটি তেহট্ট বিধানসভা কেন্দ্রের অধীন ছিল। ১৯৭৭-২০০৬ তেহট্ট বিধানসভার বদলে পলাশীপাড়া বিধানসভার ভেতরে তদানীন্তন তেহট্ট ও চাপড়া বিধানসভার কিয়দংশ অন্তর্ভুক্ত হয়। নির্বাচন কমিশনের এলাকা বিভাজনের ফল আবার ২০১১ সালের পর তেহট্ট বিধানসভার পূন জাগরণ হয়। বর্তমানে দুটি আলাদা বিধানসভা কৃষ্ণনগর লোকসভা কেন্দ্রের অন্তর্ভুক্ত আছে।
## বিধানসভা সদস্য

## ভৌগোলিক উপাত্ত
‌এই জায়গাটির অবস্থান হল ২৩.৪৭° উত্তর ৮৮.২৭° পূর্ব। সমুদ্র সমতল হতে এর গড় উচ্চতা প্রায় ১৫ মিটার। ইহা জলঙ্গী নদীর তীরে অবস্থিত একটি প্রাচীন জনপদ। ৩৪ নং জাতীয় সড়ক ও নিকটবর্তী রেল স্টেশন পলাশী হতে পলাশীপাড়ার দুরত্ব ১৮ কিলোমিটার।
## ব্লক অফিস
থাম্ব|পলাশীপাড়া ব্লক অফিস

তেহট্ট মহকুমা ও তেহট্ট থানার অধীন এই ব্লক (তেহট্ট -২) সাতটি গ্রাম পঞ্চায়েত নিয়ে গঠিত। এগুলি হল পলাশীপাড়া, বার্নিয়া, হাঁসপুকুরিয়া, পলসুন্ডা-১, পলসুন্ডা-২, সাহেবনগর ও গোপীনাথপুর। এই ব্লকে কোনো নগরাঞ্চল নেই। ব্লকের সদর পলাশীপাড়া। ব্লকটির মোট আয়তন ১৭২.৫০ বর্গ কিলোমিটার। এখানে একটি ব্লক স্বাস্থ্যকেন্দ্র আছে।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:নদিয়া জেলা
বিষয়শ্রেণী:নদিয়া জেলার রাজনীতি
লাভ বিগিন্স

thumb|লাভ বিগিনস পোস্টার
***লাভ বিগিনস*** হচ্ছে "লাভ কামস সফটলি" সিরিজের প্রথম পর্ব। এর প্রিমিয়ার হয় ১৭ সেপ্টেম্বর ২০১১ সালে যুক্তরাষ্ট্রে।   প্রিমিয়ারটি দেখানো হয় দি হলমার্ক চ্যানেলে।

## বই থেকে পার্থক্য
যদিও এই ছবিটি কোন বইয়ের উপর ভিত্তি করে করা হয়নি, তবুও ক্লার্ক এবং অ্যালেনের গল্পটি "লাভ কামস সফটলি" বইয়ে উল্লেখ করা গল্পটির চেয়ে ভিন্ন।

## সারাংশ
ক্যালিফোর্নিয়াতে গোল্ড রাশে যাওয়ার পথে দুইজন কাউবয় মারামারি করার সময় একটি রেস্টুরেন্ট ক্ষতিগ্রস্ত করার জন্য তাদেরকে গ্রেফতার করা হয়। এদের মধ্যে একজন পালিয়ে যায়। কিন্তু ক্লার্ক ডেভিস সেখানে থেকে যায়। সে সেখানে থেকে অ্যালেন এবং ক্যাসি বার্লোর খামারবাড়িটি পরিচর্যা করে সে তার ঋণ শোধ করার জন্য সেখানে থেকে যায়। এরই মধ্যে, ক্লার্ক এবং অ্যালেন একে অপরের প্রেমে পরে। কিন্তু ক্লার্ক কি তার পশ্চিমে থাকা পরিবার এবং বাড়ির কথা ভেবে ধনী হওয়ার চিন্তা করবে না?

## অভিনেতা
* ওয়েস ব্রাউন চরিত্রে *ক্লার্ক ডেভিস*
* জুলি মুন্ড চরিত্রে *এলেন বার্লো*
* ন্যান্সি ম্যাকন চরিত্রে *মিলি*
* জেরে বার্নস চরিত্রে *শেরিফ হল্ডেন*
* অবীগল ম্যাভিটি চরিত্রে *ক্যাসি বার্লো*
* স্টেফানি ব্রাস চরিত্রে *রোজ*
* টম চরিত্রে *ড্যানিয়েল ডেভিড*

## তথ্যসূত্র

## বহিঃসংযোগ
* 

বিষয়শ্রেণী:মার্কিন চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
আরেফিন রুমি

**আরফিন রুমি** (২৩ সেপ্টেম্বর ১৯৮৭) একজন বাংলাদেশী গায়ক, সুরকার এবং সংঙ্গীত পরিচালক। তার ৩০ টিরও বেশি অ্যালবাম, একক এবং মিশ্র কাজ মুক্তি পেয়েছে। তিনি বাংলাদেশে জনপ্রিয় শিল্পীদের মধ্যে একজন। ২০১১ থেকে ২০১৩ পর্যন্ত তার অনেকগুলো জনপ্রিয় বাংলা গান প্রকাশিত হয়েছে।

## জীবনী
### প্রারম্ভিক জীবন
আরেফিন রুমি ১৯৮৭ সালের ২৩ সেপ্টেম্বর ঢাকার মোহাম্মদপুরে জন্মগ্রহণ করেন। তিনি ঢাকা সরকারি মুসলিম উচ্চ বিদ্যালয় থেকে পড়াশোনা করেন। পরবর্তীতে তিনি কলেজে পড়াকালীন সময় একাধিক ক্রিকেট ক্লাবের হয়ে খেলেন। ছোটবেলায় তিনি় তার মায়ের কাছ থেকে গান শিখেন। হাবিব ওয়াহিদ ও ফুয়াদ আল মুক্তাদির ছিল প্রেরণার উৎস। গানের জগতে আসার আগেই ২০০৬ সালে মডেলিং শুরু করেন রুমি। তিনি হাবিব ওয়াহিদ এবং ফুয়াদ আল মুক্তাদিরের কাছে অডিও ইনজিনিয়ারিং শেখেন।

## কর্মজীবন
### একক অ্যালবাম

## চলচ্চিত্রে অভিনয়
* ছায়াছবি (২০১৩)
* জান্নাত (আসছে)

## পুরস্কার
* ১৩তম মেরিল-প্রথম আলো পুরস্কার (২০১১) - বিজয়ী
* ১৫তম মেরিল-প্রথম আলো পুরস্কার (২০১৩) - মনোনীত
* ১৬তম মেরিল-প্রথম আলো পুরস্কার (২০১৪) - মনোনীত
* ইউরোকোলা পুরস্কার (৩ বার)

## তথ্যসূত্র

বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:বাংলাদেশী সুরকার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লেজার ভিশনের শিল্পী
বিষয়শ্রেণী:ঢাকা গভর্নমেন্ট মুসলিম হাই স্কুলের প্রাক্তন শিক্ষার্থী
বিষয়শ্রেণী:সেরা গায়ক বিভাগে মেরিল-প্রথম আলো পুরস্কার বিজয়ী
বিষয়শ্রেণী:১৯৮৪-এ জন্ম
বিষয়শ্রেণী:২১শ শতাব্দীর বাংলাদেশী গায়ক
লিভারল্যান্ড

**লিবারল্যান্ড** একটি আত্ন-স্বীকৃত ক্ষুদ্র দেশ। এটি দানিউব নদীর পশ্চিম তীরে ক্রোয়েশিয়া ও সার্বিয়ার মাঝে অবস্থিত।

## তথ্যসূত্র

*Official website, in [//liberland.org/en/main/ English] and [//liberland.org/cz/main/ Czech]
*Interview with founder Vít Jedlička 
*InSerbia article 
*Welcome to Liberland, the World’s Newest Country (Maybe) 
* 
*Documentary film about Liberland – "This No Man’s Land Of Mine" 

## বহিঃসংযোগ
বিষয়শ্রেণী:স্বতন্ত্রতাবাদ
ভাগীরথী নদী

**ভাগীরথী নদী** () (উচ্চারণ:/ˌbʌgɪˈɹɑːθɪ/) ভারতের, উত্তরাখণ্ড  রাজ্যে প্রবাহিত একটি নদী। এটি গঙ্গার প্রধান দুটি প্রবাহের একটি এবং হিন্দুদের একটি পবিত্র নদী। হিন্দু পুরাণ ও সংস্কৃতিতে এটিকে গঙ্গার উৎস হিসেবে বিবেচনা করা হয়।

ইতিহাস অনুসারে, পলাশীর যুদ্ধ (২৩ জুন ১৭৫৭) পলাশী প্রান্তরে ভাগীরথী নদীর তীরে ইংরেজদের বিরুদ্ধে বাংলার শেষ স্বাধীন নবাব সিরাজ-উ-দ্দৌলা [প্রকৃত নাম মির্জা মুহাম্মদ] দ্বারা সংঘটিত হয়েছিল।

## তথ্যসূত্র

বিষয়শ্রেণী:উত্তরাখণ্ডের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:গঙ্গা অববাহিকা
বিষয়শ্রেণী:পশ্চিমবঙ্গের নদী
বিষয়শ্রেণী:পবিত্র নদী
বিষয়শ্রেণী:গঙ্গা নদী
নাইজেরিয়া–ফিলিপাইন সম্পর্ক

**নাইজেরিয়া–ফিলিপাইন সম্পর্ক** হল নাইজেরিয়া এবং ফিলিপাইনের মধ্যকার দ্বিপাক্ষিক সম্পর্ক। এ দুই দেশের মধ্যে সম্পর্ক স্থাপিত হয় ১৯৬২ সালের আগস্ট মাসে। ম্যানিলাতে নাইজেরিয়ার এবং আবুজায় ফিলিপাইনের দূতাবাস রয়েছে।

## ইতিহাস
১৯৮১ সালে মেট্রো ম্যানিলার মাকাতিতে, অবস্থিত নাইজেরিয় দূতাবাস স্থাপিত হবার পূর্বে ফিলিপাইনের নাইজেরিয়ান স্টুডেন্ট ইউনিয়নই নাইজেরিয়ার কনস্যুলেট অফিস হিসেবে কাজ করত। ১৯৬০ সালের দিক থেকে ফিলিপাইনিদের জন্য নাইজেরিয়া একটি পছন্দের গন্তব্য হয়ে ওঠে।.

ফিলিপাইনিদের জন্য, মূলত ফিলিপাইনের কর্মীদের জন্য নাইজেরিয়ার দেশটির তেল, গ্যাস ও নির্মাণক্ষেত্র বেশ ভালো কেন্দ্র হয়ে ওঠে। ফিলিপাইনিরা নাইজেরিয়া কাজের জন্য গেলেও পক্ষান্তরে নাইজেরিয়রা ফিলিপাইনে যেত উচ্চতর শিক্ষার জন্য। ২০০৬-২০০৯ সালের দিকে ফিলিপাইন, নাইজেরিয়ার উপর একটি কর্মক্ষেত্রে নিষেধাজ্ঞা জারি করে। এ ঘটনার মূলে ছিল নাইজার ডেল্টা জাহাজের নাবিক অপহরণের ঘটনা। ডেল্টার বিদ্রোহ পূর্ণরূপে দমন করা গেছে জানার পর ফিলিপাইন এ নিষেধাজ্ঞা প্রত্যাহার করে নেয়।

২০১২ সালে নাইজেরিয়া সরকার ফিলিপাইন সরকারের সাথে বিদ্যমান দুর্বল বাণিজ্যিক সম্পর্কের জন্য দুঃখপ্রকাশ করে। এরপর পরই দুই দেশ প্রয়োজনীয় ক্ষেত্রসমূহে বিদ্যমান সম্পর্ক আরো সুদৃঢ় এবং গভীর করার জন্য দরকারি পদক্ষেপ গ্রহণ করার সিদ্ধান্ত গ্রহণ করে। নাইজেরিয়ার পররাষ্ট্রমন্ত্রী অধ্যাপক ভিওলা অনউলিরি, আবুজায় অনুষ্ঠিত নাইজেরিয়া-ফিলিপাইন জয়েন্ট কমিশনের দ্বিতীয় সভায় বলেন, যে দুই দেশের মধ্যে দীর্ঘমেয়াদি সম্পর্ক বিদ্যমান থাকা সত্ত্বেও এ দুই দেশের মধ্যকার অর্থনৈতিক ও বাণিজ্যিক সম্পর্ক কিছুটা পিছিয়েই আছে।

২০১৫ সালে নাইজেরিয়া সরকার পানি সরবরাহ প্রকল্প নামের একটি প্রকল্প গ্রহণ করে। এ প্রকল্পের উদ্দেশ্য ছিল বিশুদ্ধ পানি, পানি বিশুদ্ধকরণ এবং টাইফুন হাইয়ানদুর্গত স্থানে বৃষ্টির পানি সংগ্রহ সরবরাহ প্রভৃতি পদক্ষেপ গ্রহণ করা। এ প্রকল্প বাস্তবায়নে করা হবে ঐ সকল স্থানে, যেখানে ২০১২ থেকে ২০১৬ সালের মধ্যে বেশকিছু ফিলিপাইনি ও নাইজেরিয় কোম্পানি পারস্পরিক দেশে শাখা তৈরি করে। বিনিয়োগের সুবিধা থাকায় এসব কোম্পানির অনেকগুলোই বাজারে প্রবেশ করতে সমর্থ হয়।

## শিক্ষা
১৯৬০ সালের দিক থেকে নাইজেরিয়রা ফিলিপাইনে ভিড় জমাতে শুরু করে।

ফিলিপাইনের বিভিন্ন বিশ্ববিদ্যালয়ে নাইজেরিয়দের পড়াশোনার সুবিধা দেওয়ার জন্য নাইজেরিয়া ফিলিপাইনকে সহযোগিতা করছে। ফিলিপাইনে পড়াশোনার খরচ যুক্তরাষ্ট্র, যুক্তরাজ্য এবং কানাডা প্রমুখ দেশের চেয়ে কম হওয়ার শিক্ষার্থীদের ফিলিপাইনে পড়ার প্রতি আগ্রহ রয়েছে। ২০১৪ সালের পরিসংখ্যান অনুযায়ী প্রায় ৮০০০ নাইজেরিয়, ফিলিপাইনে পড়াশোনা করছে।

## অন্যান্য
২০১১ সালে নাইজেরিয়াতে প্রায় ৭২৪০ জন ফিলিপাইনের অধিবাসী বসবাস করত। তাদের অধিকাংশই পেশাজীবী ছিল এবং তাদের অনেকেই নাইজেরিয়ার জাতীয়তাধারীদের জীবনসঙ্গিনী।

## ঘটনা

### ম্যানিলায় ১৯৮৬ সালের নাইজেরিয় দূতাবাস অবরোধ
৯ই মার্চ, ১৯৮৬ সালে প্রায় ১০০ নাইজেরিয় শিক্ষার্থী মেট্রো ম্যানিলার মাকাতিতে অবস্থিত দূতাবাস অবরোধ করে। তাদের প্রতিবাদের কারণ ছিল ফিলিপাইনে পাঠরত প্রায় ৪০০ নাইজেরিয় শিক্ষার্থীর পড়াশোনার বিষয়ে দূতাবাসের অসহযোগিতামূলক আচরণ। নাইজেরিয় সরকার কর্তৃক আরোপ করা রেমিট্যান্সের সীমার বিরুদ্ধেও তারা প্রতিবাদ করে।

## তথ্যসূত্র

বিষয়শ্রেণী:নাইজেরিয়া–ফিলিপাইন সম্পর্ক
বিষয়শ্রেণী:নাইজেরিয়ার দ্বিপাক্ষিক সম্পর্ক
বিষয়শ্রেণী:ফিলিপাইনের দ্বিপাক্ষিক সম্পর্ক
কম্বোডিয়া–ফিলিপাইন সম্পর্ক

**কম্বোডিয়া–ফিলিপাইন সম্পর্ক** হল কম্বোডিয়া এবং ফিলিপাইনের মধ্যকার দ্বিপাক্ষিক সম্পর্ক। ১৯৫৭ সালে এ দুইদেশের মধ্যে সম্পর্ক স্থাপিত হয়। ১৯৯৫ সালে কূটনৈতিক সম্পর্কের পুনঃস্থাপন ঘটে, এবং তখন থেকেই এ দুই দেশ পারস্পরিক সৌহার্দ্যপূর্ণ সম্পর্ক বজায় রেখেছে। কম্বোডিয়ার দূতাবাস রয়েছে ম্যানিলাতে, পক্ষান্তরে ফিলিপাইনের দূতাবাস রয়েছে ফেনম পেনে।

## সম্পর্ক
[থাম্ব|250px|[ফিলিপাইনের উপরাষ্ট্রপতি কার্লোস পি. গার্সিয়ার সাথে প্রিন্স নরোডম সিহানৌক, ম্যানিলা, ৩০ জানুয়ারি, ১৯৫৬।]]
ষষ্ঠ শতক থেকেই এ দুই দেশের মধ্যে সম্পর্কের নজির পাওয়া যায়। সতের শতকে কম্বোডিয়া এবং স্প্যানিশ ম্যানিলার মধ্যে বাণিজ্যিক যোগাযোগ বিদ্যমান ছিল। ম্যানিলার জন্য কম্বোডিয়া একটি অসাধারণ নৌকানির্মাণ কেন্দ্র ছিল, কারণ কম্বোডিয়ার বন থেকে অসাধারণ কাঠ পাওয়া যেত। পরবর্তীতে ১৯৯২-১৯৯৩ সালের মধ্যে কম্বোডিয়া শান্তিরক্ষা মিশনেও ফিলিপাইনিরা সক্রিয়ভাবে অংশগ্রহণ করে।

অর্থনৈতিক এবং বাণিজ্যিক সম্পর্ক, কৃষি ও কৃষিজাত ব্যবসার সমন্বয় এবং পর্যটন – ইত্যাদি ক্ষেত্রে দুই দেশের মধ্যে চুক্তি রয়েছে। দুই দেশই কূটনৈতিক সম্পর্কের পুনঃস্থাপন পর্যন্ত নিজেদের মধ্যে ঘনিষ্ঠ সম্পর্ক বজায় রাখত। ফিলিপাইন ও কম্বোডিয়া আন্তঃরাষ্ট্রীয় অপরাধ ও জঙ্গিবাদ দমনে একসাথে কাজ করার চুক্তিও করে।

চীনের ঘনিষ্ঠ মৈত্র হওয়া সত্ত্বেও কম্বোডিয়া ও ফিলিপাইনের সম্পর্ক সর্বদাই উষ্ণ ছিল। তবে সাম্প্রতিক সময়ে দক্ষিণ চীন সাগর সম্পর্কিত একটি আঞ্চলিক বিবাদে অ্যাসোসিয়েশন অব সাউথইস্ট এশিয়ান ন্যাশনসের যৌথ বিবৃতি দিতে ব্যর্থ হবার ঘটনা নিয়ে দুই দেশের মধ্যকার সম্পর্কে কিছুটা শীতলতা চলে আসে। কম্বোডিয়ার এমন অবস্থানের পিছনে মূল কারণ ছিল চীনের সাথে তাদের বন্ধুত্ব ও চীন থেকে আসা রাজনৈতিক চাপ। কিন্তু ফিলিপাইনের রাষ্ট্রদূত ফেনম পেন, কম্বোডিয়ায় নিযুক্ত ফিলিপাইনের রাষ্ট্রদূত নো ওং বলেন, দুই দেশের মধ্যকার সম্পর্ক "শক্তিশালী এবং চমৎকার" রয়েছে এবং দুই দেশই পারস্পরিক লাভের অবস্থানগুলি জোরদার করার চেষ্টা করছে।

ফিলিপাইনে নিযুক্ত কম্বোডিয়ার প্রাক্তন রাষ্ট্রদূত হোশ সেরেথন অভিযোগ করেছিলেন যে ফিলিপাইন ও ভিয়েতনাম দক্ষিণ চীন সাগর সম্পর্কিত বিবাদে "নোংরা রাজনীতি"র মাধ্যমে আসিয়ানভুক্ত রাষ্ট্রসমূহকে একই স্থানে দাঁড়াতে বাধ্য করছে। এন মন্তব্যের পর কম্বোডিয়া হোশ সেরেথনকে দেশে ফিরিয়ে আনেন। ২০১৬ সালে কম্বোডিয়া আসিয়ানভুক্ত রাষ্ট্রসমূহের 'ফিলিপাইন, চীনের বিরুদ্ধে জয়লাভ করেছে' - এ অভিন্ন অবস্থান থেকে সরে আসে। কারণ ফিলিপাইনের সাথে চীনের ঘটনা এবং কম্বোডিয়ার সাথে থাইল্যান্ডের ঘটনা অনুরূপ। চীনের পক্ষে গেলে এটাই প্রমাণিত হয়, যে কম্বোডিয়া আর থাইল্যান্ডের মধ্যকার বিবাদমান অঞ্চলটিতে থাইল্যান্ডেরই অধিকার রয়েছে।

## তথ্যসূত্র


বিষয়শ্রেণী:কম্বোডিয়ার দ্বিপাক্ষিক সম্পর্ক
বিষয়শ্রেণী:ফিলিপাইনের দ্বিপাক্ষিক সম্পর্ক
রবার্ট ডাউনি (দ্ব্যর্থতা নিরসন)

* রবার্ট ডাউনি জুনিয়র, একজন বিখ্যাত আমেরিকান চলচ্চিত্র অভিনেতা।
* রবার্ট ডাউনি সিনিয়র, একজন আমেরিকান অভিনেতা ও চলচ্চিত্র পরিচালক।
ফিতেপলাশ

**ফিতেপলাশ** (বৈজ্ঞানিক নাম: *Loxura atymnusa(Cramer)*) এক প্রজাতির ছোট আকারের প্রজাপতি যার শরীর এবং ডানা উজ্জ্বল সোনালী কমলা বর্ণের এবং ডানার শীর্ষে কালো সীমারেখা দেখা যায়। এরা লাইসিনিডি পরিবার এবং থেকেলিনি উপগোত্রের সদস্য। এদের এক জোড়া লেজ দেখা যায়।
## আকার

ফিতেপলাশ এর প্রসারিত অবস্থায় ডানার আকার ৩৬-৪০মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত ফিতেপলাশ এর উপপ্রজাতিসমূহ হল-
* *Loxura atymnus atymnus* Stoll, 1780 – Sahyadri Yamfly
* *Loxura atymnus continentalis* Fruhstorfer, 1912 – Continental Yamfly
* *Loxura atymnus prabha* Moore, 1877 – Andaman Yamfly
* *Loxura atymnus nicobarica* Evans, 1932 – Nicobar Yamfly

## বর্ণনা

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পিছনের ডানায় টর্নাস অংশ বিস্তৃত হয়ে লম্বা একটি লেজ এর আকার ধারণ করেছে। যার অগ্রভাগ সাদা। ডানার নিম্নতল সর্বাংশেই সমান কমলা হলুদের সংমিশ্রণ। সাব-বেসাল অঞ্চলে কয়েকটি কমবেশী স্পষ্ট কালো ছড়ানো ছোপ বিদ্যমান। পোস্ট-ডিসকাল অংশে বাইরের দিকে বাঁকানো ও ছোট ছোট ছোপ দ্বারা গঠিত একটি অস্পষ্ট বন্ধনী চোখে পড়ে উভয় ডানায় । পুরুষ এবং স্ত্রী উভয়েরই ডানার উপরিভাগ কমলা, চওড়া কালো প্রান্তরেখাযুক্ত। অ্যপেক্স অংশটি কালো। সামনের ডানার উপরিভাগে প্রান্তিক কালো কালো রেখাটি সরু এবং অনেকক্ষেত্রে অনুপস্থিত। স্ত্রী নমুনাতে পিছনের ডানার উপরিতল অপেক্ষাকৃত কালচে।
## আচরণ
এরা সাধারণত দুর্বল,মন্থন এবং ঢেউ খেলানো উড়ান দেয়। ফুলের মধু খেতে সচরাচর দেখা যায় না। কম উচ্চতার স্যাঁতস্যাঁতে জঙ্গল বিশেষতঃ বাঁশ ঝোপে,ঝর্নার ধারে এদের দেখা মেলে। ফাঁকা জায়গায় এদের পাওয়া দুর্লভ।পুরুষ দের ভিজে মাটিতে বসে জলপান করতে দেখা যায়। ফিতেপলাশদের রৌদ্র পোহানোর প্রতি আসক্তি আছে।
### মধু সংগ্রহকারী উদ্ভিদ
ফিতেপলাশ দের Dioscorea pentaphylla, Smilax Spp. ইত্যাদি উদ্ভিদের ফুলের মধু পান করতে দেখা যায়।

## বৈশিষ্ট্য
### ডিম

### শূককীট

ফিতেপলাশ এর শুককীট গুলি চ্যাপ্টা ধরনের এবং ফ্যাকাশে সবুজ বর্ণের হয়। দেহখন্ডের ওপর দিকে লালচে খয়েরি অথবা গোলাপী রঙ ঘেষা দাগ দেখা যায়।

#### আহার্য উদ্ভিদ

এই শূককীট কাঁটা আলু (*[[:en:Dioscorea pentaphylla|Dioscorea pentaphylla]]*), *[[:en:Smilax zeylanica|Smilax zeylanica]]* গাছের পাতার রসালো অংশ আহার করে।

### মূককীট

## চিত্রশালা


File:Mating pair of Loxura atymnus Stoll, 1780 - Yamfly WLB.jpg|সংগমরত অবস্থা
File:Caterpillar of Loxura atymnus (Stoll, 1780) – Yamfly on Smilax zeylanica.jpg|শূককীট



## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৮২-এ বর্ণিত প্রজাপতি
বিষয়শ্রেণী:সিঙ্গাপুরের প্রজাপতি
ইরাকে ইসলাম

থাম্ব|ডান|250px|ফাল্লুজার একটি মসজিদ

ইরাকের দুটি স্বতন্ত্র ঐতিহ্যে ৯৫% মুসলমানরা ইসলাম অনুসরণ করেন, যাদের মধ্যে ৬৪% শিয়া (আরব, ফেয়লি কুর্দ, তুর্কমেনী) এবং ৩২% সুন্নি (আরব ও কুর্দি) রয়েছে। ২০১১ সালের একটি পিউ রিসার্চ সেন্টারের জরিপে দেখা যায়, ইরাকের মুসলমানদের ৫১% শিয়া, ৪২% সুন্নি, এবং বাকি ৫% "শুধু একজন মুসলিম" হিসেবে নিজেদের বর্ণনা দেয় এমন। আরবি ভাষী শিয়া Iraqiyyuns হিসাবে পরিচিত এবং আরবি ভাষী সুন্নি Jaziran আরবদের নামে পরিচিত। ইসলামের ছোট অংশগুলো ইরাকে বিদ্যমান, যেমন শিয়ার একটি ছোট অংশ শায়খধর্ম (الشيخية) সম্প্রদায় বসরা ও কারবালায় কেন্দ্রীভূত।

ইরাক বহু ধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরও মুসলিম তীর্থযাত্রীদের গ্রহণ করে। ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাড়ি ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তাঁরা "লুকানো ইমাম" নামে এবং জাফর (*Ja'farī*) মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়।

## আরও দেখুন
* ইরাকের ধর্মবিশ্বাস
* ইরাকের জনপরিসংখ্যান

## তথ্যসূত্র

## বহিঃসংযোগ
* ইরাকে ইসলাম


বিষয়শ্রেণী:দেশ অনুযায়ী ইসলাম
বিষয়শ্রেণী:ইরাক
সি-ইং

**সি-ইং** (অজানা - খ্রিস্টপূর্ব ২০৬ অব্দ) ছিলেন ছিন সাম্রাজ্যের তৃতীয় ও শেষ সম্রাট। তিনি খ্রিস্টপূর্ব ২০৭ অব্দের অক্টোবরের মাঝামাঝি থেকে ডিসেম্বরের শুরু পর্যন্ত মাত্র ৪৬ দিন ছিন সাম্রাজ্যের কিছু খণ্ডিত অংশ শাসন করেন। তার আত্মসমর্পণ ও মৃত্যুর মধ্য দিয়ে ছিন সাম্রাজ্যের পতন হয়।

## পরিচয়
অধিকাংশ ইতিহাস বইয়ে সি-ইংকে ছিন সাম্রাজ্যের প্রথম সম্রাট কিং শি হুয়াংয়ের জ্যেষ্ঠ পুত্র ফুসুর পুত্র হিসেবে গণ্য করা হয়। সিমা কিয়ান রচিত *ইতিহাসের আলেখ্য* বইয়ে সি-ইংয়ের বয়স সম্পর্কিত কোন তথ্য পাওয়া যায় নি। এছাড়া বলা হয় তার দুই পুত্র ছিল যাদের সাথে তিনি পরামর্শ করতেন। ছিন্তু ইতিহাসের অধ্যাপক ওয়াং লিকুনের গবেষণায় দেখা যায় তিনি যখন প্রধানমন্ত্রী চৌ গাওকে হত্যা করেন তখন তার বয়স ছিল ১৯ বছরের আশেপাশে। ফলে তার সন্তান থাকলেও তাদের সম্ভাব্য বয়স ছিল ১-২ এবং এতে করে তাদের সাথে রাজকার্য বিষয়ে পরামর্শ করা অসম্ভব। তিনি ধারণা করেন যে সি-ইং ছিন শি হুয়াংয়ের ভাইয়ের পুত্র। আরেকটি বর্ণনায় বলা হয় সি-ইং ছিল ছিন এর শির চাচা। ফলে তিনি ফুসুর ভাই নন, বরং তিনি ছিন শি হুয়াংয়ের ভাই। আবার কোনো কোনো ইতিহাসবেত্তা মনে করেন সি-ইং ছিল ছিন শি হুয়াংয়ের কনিষ্ঠ সৎ ভাই ঝাং চেংজিয়াওয়ের পুত্র।

## ক্ষমতা লাভ
সি-ইং ছিন রাজদরবারের একমাত্র ব্যক্তি ছিলেন যিনি সম্রাট ছিন এর শিকে বুঝাতে চেষ্টা করেন যে মেং তিয়ান ও মেং য়িকে হত্যা করা ভুল ছিল। ছিন্তু ততদিনে ছিন এর শি প্রধানমন্ত্রী চৌ গাও কর্তৃক বাধ্য হয়ে আত্মহত্যা করেন। ছিন এর শি আত্মহত্যার পর তিনি নিম্ন উপাধি নিয়ে সিংহাসনে আরোহণ করেন। সিংহাসনে আরোহণের পরে তিনি ছিন এর শির হত্যাকারী চৌ গাওকে প্রলোভন দেখিয়ে ফাঁদে ফেলে হত্যা করেন। সি-ইং ক্ষমতায় আসার পূর্বে খ্রিস্টপূর্ব ২০৯ অব্দ থেকেই রাজনৈতিক অস্থিরতা বৃদ্ধি পেতে থাকে এবং স্থানীয় অনেক উচ্চপদস্থ কর্মচারীরা নিজেদের রাজা দাবী করে। এই অবস্থায় সি-ইং নিজেকে সকল স্থানীয় রাজার রাজা হিসেবে ঘোষণা দেয়।

## মৃত্যু ও ছিন সাম্রাজ্যের পতন
সি-ইং শাসক হিসেবে তার পূর্বসূরী ছিন এর শির মতই অদক্ষ ছিলেন। ফলে যোগ্য শাসকে অভাবে ধীরে ধীরে ছিন সাম্রাজ্য ধ্বংস হতে থাকে। পূর্বে ছোট ছোট বিদ্রোহ হলে তা দমন করা হয় ছিন্তু জিয়ং ক্ষমতায় আসার পর বড় ধরনের বিদ্রোহ দেখা দেয়। খ্রিস্টপূর্ব ২০৭ অব্দে সি-ইং ওয়েই নদীর তীরে লিউ বাংয়ের নেতৃত্বে চুয়ের বিদ্রোহীদের আক্রমণে পরাজিত হয়। সি-ইং তার সিংহাসনে আরোহণের ৪৬তম দিনে আত্মসমর্পণ করে। চুয়ের আরেক দলপতি সিয়াং ইয়ু তাকে স্বপরিবারে হত্যা করে। পরের বছর খ্রিস্টপূর্ব ২০৬ অব্দে ছিন সাম্রাজ্যের রাজধানী সিয়ানইয়াং ধ্বংস করা হয় এবং এর মাধ্যমেই ছিন সাম্রাজ্যের পতন হয়।

## সমাধি
২০০৩ সালে চীনা প্রত্নতত্ত্ববিদ ইউয়ানের নেতৃত্বে ছিন শি হুয়াংয়ের সমাধির পাশে এক খনন কাজ পরিচালনা করে একটি সমাধি আবিস্কৃত হয়। ইউয়ান সমাধিস্ত করার পদ্ধতি পর্যবেক্ষণ করে ধারণা করেন কিং শি হুয়াং এবং ছিন এর শির সমাধির পাশে অবস্থিত সমাধিটি সি-ইংয়েরই। তিনি অনুমান করেন যে সি-ইং মারা যাবার পর খুব দ্রুত তাকে সমাধিস্ত করা হয়। ফলে সমাধিতে তার নাম না থাকায় এটি খুঁজে বের করা দুস্কর হয়ে ওঠে।

## পাদটীকা

## তথ্যসূত্র

## বহিঃসংযোগ

বিষয়শ্রেণী:ছিন সম্রাট
বিষয়শ্রেণী:ছিন সাম্রাজ্য
বিষয়শ্রেণী:খ্রিস্টপূর্ব ২০৬-এ মৃত্যু
বিষয়শ্রেণী:খ্রিস্টপূর্ব ৩য় শতাব্দীর চীনা রাজশাসক
বিষয়শ্রেণী:খুন হওয়া চীনের সম্রাট
বিষয়শ্রেণী:চীনের ইতিহাস
বিষয়শ্রেণী:দেবত্বারোপিত চীনা ব্যক্তি
উমা সেন

**উমা সেন** ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। কিশোরী বয়স থেকে পরিবারের মাঝে থেকেই রাজনৈতিক বিষয়ে আগ্রহী হয়ে ওঠেন।

## জন্ম ও পরিবার
উমা সেন ১৯১৬ সালে মেদিনীপুরে জন্মগ্রহণ করেন। তার পিতার নাম সত্যেন্দ্রনাথ সেন ও মাতার নাম বিনয়লতা সেন। তার দাদা ছিলেন বিপ্লবী অমরেন্দ্রনাথ সেন। ১৯৪৪ সালে উমা সেন এম.এ. পাস করেন। বিনয়েন্দ্রনাথ দাশগুপ্তের সঙ্গে তার বিবাহ হয়।।

## রাজনৈতিক কাজে অনুপ্রেরণা
তার উপর দাদার বিপ্লবী কাজগুলো প্রভাব ফেলেছিলো। ১৯২৭-২৮ সালে মেদিনীপুরে এসেছিলেন তরুণ বিপ্লবী দীনেশ গুপ্ত। তিনি ‘বেণু’ পত্রিকার মাধ্যমে আনলেন একটা নতুন তরঙ্গ। উমা সেনের কিশোর মনের উপর কাগজখানির লেখাগুলি গভীর রেখাপাত করে। এছাড়াও বিপ্লবী সত্যভূষণ গুপ্ত, হেমেন গুপ্ত, শান্তিগোপাল সেন, জ্যোতিষ গুহ প্রভৃতি তাঁকে বিপ্লবের আদর্শে অনুপ্রাণিত করেন।

## রাজনৈতিক কাজ
উমা সেনের উপর ছিল পার্টির খবরের আদান-প্রদান, অর্থ সংগ্রহ করা ইত্যাদি কিছু কিছু কাজের দায়িত্ব। ১৯৪৬ সালে বন্ধু ও নেতৃবর্গ জেল থেকে বেরিয়ে আসার পর তাদের সঙ্গে তিনি ‘ফরওয়ার্ড ব্লক’-এ যোগদান করেন। নোয়াখালির দাঙ্গার পর, দাঙ্গাবিধ্বস্তদের মধ্যে গিয়ে তিনি লীলা রায়ের নেতৃত্বে সেখানে কিছুদিন কাজ করেন। 

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:মেদিনীপুরের বিপ্লবী
ফ্যাতাড়ু

**ফ্যাতাড়ু** হল বাঙালি সাহিত্যিক নবারুণ ভট্টাচার্য সৃষ্ট জনপ্রিয় কাল্পনিক চরিত্র।

## বাংলা সাহিত্যে ফ্যাতাড়ুর আবির্ভাব
নবারুণ ভট্টাচার্যের ছোটগল্প *ফ্যাতাড়ু* তে দুজন ফ্যাতাড়ুর কথা বলা আছে। *মদন* ও *ডি.এস*। পরবর্তী ছোটগল্প ও উপন্যাসে *পুরন্দর ভাটের* উদয় হয়। তিনি পেশায় কবি। ফ্যাতাড়ুরা উড়তে পারে এবং যাদের মন্ত্র হল *ফ্যাঁত ফ্যাঁত সাঁই সাঁই*। এই মন্ত্রবলে ফ্যাতাড়ুরা উড়ে গিয়ে হানা দেয় কখোনো আই পি এল খেলা চলাকালীন, কালোবাজারিদের ভয় দেখাতে, ভন্ড-প্রগতিশীল সাহিত্যিকের মুখোশ খুলতে, অনুষ্ঠান পন্ড বা জোচ্চোরের বিয়ে ভন্ডুল করতে।

ফ্যাতাড়ুরা কখোনো অনৈতিক কাজ করেনা তারা বঞ্চিত হতভাগ্য মানুষের প্রতিনিধি এমনটাই নবারুণ মনে করেন। "*আমি নিজেকে প্রান্তিক বলে মনে করি এবং এতে আমার কিছু এসে যায়না। রিয়েল লাইফে ফ্যাতাড়ুর মত প্রথা ভাঙ্গতে তো পারিনা, তাই ফ্যাতাড়ুদের সৃষ্টি করি*"

## সাহিত্যের নতুন ধারা
বাংলা সাহিত্যে ফ্যাতাড়ুর আবির্ভাব এক নতুন ধারার সৃষ্টি করেছে এমনটাই মনে করেন বিশেষজ্ঞরা। সাহিত্যের চিরাচরিত নিয়ম ভাঙ্গা নবারুনের ফ্যাতাড়ুরা ভাষা ব্যবহারে সাহসী, আচরনে নির্ভীক। *কাঙাল মালসাট* উপন্যাসে ইতিহাস ও বহুমাত্রিক রাজনীতির সংমিশ্রণ ঘটেছে। ফ্যাতাড়ুদের নিয়ে দুটি ছোটগল্প সংকলন প্রকাশিত হয়েছে ১) ফ্যাতাড়ুর বোম্বাচাক ২) ফ্যাতাড়ুর কুম্ভীপাক। নবারুন ভট্টাচার্যের তিনটি উপন্যাসে ফ্যাতাড়ুদের কথা পাওয়া যায়। *কাঙাল মালসাট*, *মসোলিয়ম* ও *মবলগে নভেল*।

## সিনেমায় ফ্যাতাড়ু
কাঙ্গাল মালসাট চলচ্চিত্রায়িত হয়েছে সুমন মুখোপাধ্যায়ের পরিচালনায়। অভিনয় করেছেন কবীর সুমন, কৌশিক গঙ্গোপাধ্যায়, শান্তিলাল মুখার্জী প্রমুখ। এছাড়াও বিভিন্ন থিয়েটার গ্রুপ ফ্যাতাড়ুর নানা গল্পের নাট্যরূপায়ন করেছেন।

২০১৩ সালে, সিনেমাটির পাশাপাশি সপ্তর্ষি প্রকাশন থেকে কাঙাল মালসাটকে ভিত্তি করে মধুজা মুখার্জির রচিত একই নামের একটি গ্রাফিক নভেল প্রকাশিত হয়।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কলকাতার সংস্কৃতি
বিষয়শ্রেণী:জাদুবাস্তবতাবাদ উপন্যাস
ডেনমার্ক–ফিলিপাইন সম্পর্ক

**ডেনমার্ক–ফিলিপাইন সম্পর্ক** হল ডেনমার্ক এবং ফিলিপাইন রাষ্ট্রদ্বয়ের মধ্যকার দ্বিপাক্ষিক সম্পর্ক। ম্যানিলাতে ডেনমার্কের একটি দূতাবাস রয়েছে, এবং নরওয়ের অসলোতে অবস্থিত দূতাবাসের মাধ্যমে ফিলিপাইন ডেনমার্কে নিজেদের প্রতিনিধিত্ব করে। কোপেনহেগেনে ফিলিপাইনের একটি কনস্যুলেটন অফিসও রয়েছে।

এ দুইদেশের মধ্যকার কূটনৈতিক সম্পর্ক শক্তিশালী, ঘনিষ্ঠ, আন্তরিক এবং বন্ধুত্বপূর্ণ বলেই জানা যায়। নবায়নযোগ্য শক্তির উৎস এবং বায়ুশক্তি ক্ষেত্রে ডেনমার্ককে ফিলিপাইন উল্লেখযোগ্য মৈত্রী হিসেবে দাবি করে থাকে। ফিলিপাইনের সাথে ডেনমার্কের সামুদ্রিক ক্ষেত্রেও বন্ধুত্ব রয়েছে।

২০০৬ সালের ফেব্রুয়ারি মাসে ফিলিপাইনের মুসলিম জনগোষ্ঠী একটি অংশ ইওল্যান্ড পোস্টেন মুহাম্মদ কার্টুন বিতর্ককে কেন্দ্র করে প্রতিবাদ করে এবং ডেনমার্কের পতাকা পোড়ায়।

২০১৪ সালে ডেনমার্ক, ২০০২ সালে বন্ধ হয়ে যাওয়া ফিলিপাইন দূতাবাসটি পুনরায় চালু করে।

## ইতিহাস
২৮শে সেপ্টেম্বর, ১৯৪৬ সালে এ দুইদেশের মধ্যে কূটনৈতিক সম্পর্ক স্থাপিত হয়। ডেনমার্কের সাথে এ সম্পর্কের জন্য যুক্তরাজ্যের ভূমিকা রয়েছে।

১৯৭৬ সাল থেকে ফিলিপাইনের দূত সুইডেনে নিযুক্ত ছিল, যিনি ডেনমার্কের পাশাপাশি অন্যান্য নর্ডিক ও বাল্টিক রাষ্ট্রসমূহের সাথে কূটনৈতিক যোগাযোগ বজায় রাখত। ২০০২ সালে ডেনমার্ক ফিলিপাইনের দূতাবাসটি অর্থনৈতিক কারণে বন্ধ করে দেওয়ার সিদ্ধান্তগ্রহণ করে। তবে ২০১৪ এটি পুনরায় চালু হয়।

## সহযোগিতা
১৯৯৩ সালে ডেনমার্ক ফিলিপাইনকে ফিলিপাইনের পরিবেশ উন্নয়নের উদ্দেশ্যে নদী পুনর্বাসন সচিবালয় স্থাপনের জন্য ১৭,৯১০ ডিকেকে দেয়। ওলন্দাজ আন্তর্জাতিক উন্নয়ন সংস্থা ফিলিপাইনের প্রতিবন্ধী শিশু ও যুবকদের জন্য ১৬ মিলিয়ন ডিকেকে ব্যবহার করে। ডেনমার্ক ৩০০,০০০ ডিকেকে দিয়ে ভয়াবহ গ্রীষ্মমণ্ডলীয় ঝড় ওয়াশির ফলে সৃষ্ট বন্যার সময় ফিলিপাইনকে সহযোগিতা করে। ওয়াশির ফলে প্রায় ১,০০০ লোক মারা যায়।

## বাণিজ্য, সম্মতি এবং অর্থনৈতিক সহযোগিতা
১৯৫৪ সালে আকাশপথে সার্বিক সহযোগিতার জন্য একটি আনুষ্ঠানিক চুক্তির দিকে অগ্রসর হবার কথা ভাবা হয়। ১৯৭০ থেকে ১৯৭২ সালের মধ্যে ফিলিপাইন প্রায় ৮.৮ মিলিয়ন মার্কিন ডোলার মূল্যের পণ্য ডেনমার্কে রপ্তানি করে। অধিকাংশ ফিলিপিনো মেশিনারি এবং শিল্পজাত পণ্য রপ্তানি করে। ফিলিপাইন ভবিষ্যতে প্রক্রিয়াজাতকৃত গার্মেন্টস সামগ্রি, টিনজাত ফল, জ্যুস, কাঠজাতীয় পণ্য, কাঠ ও অন্যান্য কাঁচামালও রপ্তানি করতে আগ্রহী। ২০০৮ সালের প্রথম অর্ধাংশে ৪৩ মিলিয়ন মার্কিন ডলারেরও বেশি মূল্যের দ্রব্যসামগ্রির বিনিময় ঘটেছে ডেনমার্ক এবং ফিলিপাইনের মধ্যে।D ২০০৯ সালে, ওলন্দাজরা ফিলিপাইনে ৫০০.৯ মিলিয়ন ডিকেকে মূল্যের দ্রব্য রপ্তানি করে। পক্ষান্তরে ফিলিপাইন ডেনমার্কে রপ্তানি করে ৩০৬.৮ মিলিয়ন ডিকেকে মূল্যের দ্রব্য।

২০০৫ সালে, ওলন্দাজ আন্তর্জাতিক উন্নয়ন সংস্থার সহযোগিতায় ক্যাগানের একটি বায়ুকল স্থাপিত হয়। ২০১০ সালে ফিলিপাইন নর্থউইন্ড পাওয়ার ডেভেলপমেন্ট কর্পোরেশন ওলন্দাজ বিনিয়োগকারীদের সাহায্যে বায়ুকলটির উন্নায়ন করেন। এর টার্বাইনজাতীয় সরঞ্জামও ডেনমার্ক থেকেই আমদানি করা হয়।

## তথ্যসূত্র

## বহিঃসংযোগ
*
*

বিষয়শ্রেণী:ডেনমার্ক–ফিলিপাইন সম্পর্ক
বিষয়শ্রেণী:ডেনমার্কের দ্বিপাক্ষিক সম্পর্ক
বিষয়শ্রেণী:ফিলিপাইনের দ্বিপাক্ষিক সম্পর্ক
মেহদি তারেমি

**মেহদি তারেমি** (; জন্ম ১৮ জুলাই ১৯৯২) একজন ইরানী পেশাদার ফুটবলার যিনি পারসেপলিস এবং ইরান জাতীয় দলের হয়ে ফরোয়ার্ড পজিশনে খেলেন।

## ক্লাব জীবন
মেহদি তারেমি 'বার্গ বুশের একাডেমী'তে যোগ দেয়ার মাধ্যমে তার ফুটবল ক্যারিয়ার শুরু করেন। পরবর্তিতে 'ইরানজাভান' যুব দলে যোগ দেয়।

### শাহিন বুশের
২০১০ সালে গ্রীষ্মে তিনি শাহিন বুশের ক্লাবে যোগ দেন। সেখানে তিনি ৭ ম্যাচে ১ টি গোল দেন। ২০১২ সালের শীতে সেনাবাহিনীর ফুটবল শাখায় যোগ দিতে গিয়ে ব্যর্থ হন।

### ইরানজাভান
২০১৩ সালে গ্রীষ্মে তিনি ২ বছরের চুক্তিতে ইরানজাভান ক্লাবে যোগ দেয়। ইরানজাভান ক্লাবে থাকাকালে তিনি ৯ নম্বর জার্সি ব্যবহার করেন। তারেমি ২০১৩-১৪ মৌসুমে ২২ ম্যাচে ১২ টি গোল দেয়। যা লিগের ২য় সর্বোচ্চ গোল।

### পারসেপোলিস
ইরানজাভানের হয়ে ভালো খেলার সুবাদে তিনি বিভিন্ন দলের হয়ে খেলার প্রস্তাব পান। ২০১৪ সালে ২ বছরের চুক্তিতে পারসেপোলিস ক্লাবে যোগ দেয়। যার মেয়াদ ২০১৬ সালের জুন পর্যন্ত কার্যকর ছিলো।

#### ২০১৪-১৫
তারেমি ১৫ আগস্ট ২০১৫ সালে পারসেপোলিসের হয়ে প্রথম গোল দেয়। ৮ এপ্রিল ২০১৫ সালের তারেমির দেয়া একমাত্র গোলে সৌদি আরবের ক্লাব 'আল নাসের'কে ১-০ গোলে হারিয়ে এশিয়ান চ্যাম্পিয়েন্স লিগ জেতে পারসেপোলিস। ২০১৪-১৫ মৌসুমে তিনি পার্সিয়ান গালফ প্রো লিগের সেরা স্ট্রাইকারের খেতাব লাভ করেন।

#### ২০১৫-১৬
নিষেধাজ্ঞার কারণে তারেমি মৌসুমের ১ম সপ্তাহ খেলতে পারেনি। ৬ আগস্ট তিনি খেলায় ফেরে এবং ১ম ম্যাচেই গোল, তবুও তার দল ২-১ গোলে পরাজিত হয়। আগস্টে ভালো খেলার সুবাদে দর্শকদের ভোটে 'নাভাদ প্লেয়ার অফ দ্যা মান্থ' জেতেন। ১২ এপ্রিল ২০১৬ সালে পারসেপোলিস তাকে নতুন চুক্তির প্রস্তাব দেয়। তবে তারেমি টা প্রত্যাখ্যান করার সিদ্ধান্ত নেন।

#### ২০১৬-১৭
নতুন মৌসুম শুরু হওয়ার পর শোনা যায় তারেমি তুর্কি লিগে যোগ দেবেন। তবে তারেমি মত পরিবর্তন করে পারসেপোলিসের সাথে আরও ২ বছরের চুক্তি নবায়ন করেন। ১ম ম্যাচেই তার দল ১-০ গোলে জয় পায়। ২০১৬-১৭ মৌসুমের ৪র্থ সপ্তাহে প্রথম গোল করেন। সেই ম্যাচে ৩-১ গোলে জয়লাভ করে পারসেপোলিস, যা 'ইরান ক্লাসিকো' নামে পরিচিত।

## আন্তর্জাতিক ক্যারিয়ার

### যুবদল
তারেমি 'ইরান ছাত্র জাতীয় ফুটবল দল'এর হয়ে তুরস্কে একটি টুর্নামেন্ট খেলেন। যেখানে দলের হয়ে ৯ টি গোল করেন।

### জাতীয় দল
১১ জুন ২০১৫ সালে জাতীয় দলের হয়ে উজবেকিস্তানের বিপক্ষে অভিষেক হয়। ৩ সেপ্টেম্বর ২০১৫ সালে তারেমি জাতীয় দলের হয়ে ১ম গোল দেয়।

## তথ্যসূত্র

## বহিঃসংযোগ
* Mehdi Taromi at PersianLeague.com
* Footballdatabase Profile
* Mehdi Taremi profile at Soccerway

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরানি ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:ফুটবল ক্লাব পোর্তুর খেলোয়াড়
বিষয়শ্রেণী:রিও আভে ফুটবল ক্লাবের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ইরানের পুরুষ আন্তর্জাতিক ফুটবলার
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:পেরসেপুলিস ফুটবল ক্লাবের খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:২১শ শতাব্দীর ইরানি পুরুষ ক্রীড়াবিদ
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:অলিম্পিয়াকোস ফুটবল ক্লাবের খেলোয়াড়
অভিযান (১৯৭৩-এর চলচ্চিত্র)

**অভিযান** ১৯৭৩ সালে মুক্তি লাভ করা একটি অসমীয়া চলচ্চিত্র। বিশ্বনাথ চারিআলির নির্ম্মাণ করা প্রথম অসমীয়া চলচ্চিত্র।

## অভিনয়ে
* নিপন গোস্বামী
* পুর্ণিমা পাঠক
* ইলা কাকতি
* অনিল দাস
* ধীরু ভুঞা
* প্রমোদ বরুয়া
* সর্বেশ্বর পঞ্চানন
* বাদল দাস
* ভোলা কাকতি
* উদয় শইকীয়া
* উমা শর্মা আদি।

## সঙ্গীত
*অভিযান* চলচ্চিত্রের সঙ্গীত পরিচালনা করেছেন জীতু-তপন।

## তথ্যসূত্র

বিষয়শ্রেণী:১৯৭৩-এর চলচ্চিত্র
বিষয়শ্রেণী:১৯৭০-এর দশকের অসমীয়া ভাষার চলচ্চিত্র
বিষয়শ্রেণী:অসমীয়া ভাষার চলচ্চিত্র
বিষয়শ্রেণী:১৯৭৩-এর ভারতীয় চলচ্চিত্র
ঊর্মিলা দেবী

**ঊর্মিলা দেবী** (৩ ফেব্রুয়ারি ১৮৮৩ - মে ১৯৫৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
ঊর্মিলা দেবী ১৮৮৩ সালে ঢাকা জেলার বিক্রমপুরের তেলিরবাগ গ্রামে জন্মগ্রহণ করেন। তার পিতার নাম ভুবনমোহন দাশ ও মাতার নাম নিস্তারিণী দেবী। স্বামীর নাম অনন্তনারায়ণ সেন। ঊর্মিলা দেবী ছিলেন দেশবন্ধু চিত্তরঞ্জন দাশের বোন। দাদার আদর্শে প্রভাবিত হয়ে রাজনীতিতে যোগ দেন।

## রাজনৈতিক জীবন
দেশবন্ধুর প্রেরণায় তিনি নারীদের মধ্যে কাজ গড়ে তোলেন। ১৯২১ সালে ‘নারী-কর্মমন্দির’ সংস্থার প্রতিষ্ঠাতা ছিলেন, এ প্রতিষ্ঠানের লক্ষ্য ছিল চরকা ও খদর জনপ্রিয় করা এবং দেশপ্রেমে উদ্বুদ্ধ করা। ১৯৩২ সালে অসহযোগ আন্দোলনে যে প্রথম তিনজন মহিলা আইন অমান্য করেছিলেন, ঊর্মিলা দেবী ছিলেন তাদেরই একজন। তিনি কলিকাতা ‘নারী সত্যাগ্রহ সমিতি’র সভানেত্রী ছিলেন।

## সাহিত্যকর্ম
সে সময় *নারায়ণ* পত্রিকায় নিয়মিত লেখালেখি করতেন। তার প্রকাশিত সাহিত্যগ্রন্থ *পুষ্পহার*। মহাত্মা গান্ধী, সরোজিনী নাইডু প্রমুখের স্মৃতিকথাও রচনা করেছেন ।

## মৃত্যু
ঊর্মিলা দেবী মে ১৯৫৬ সালে মৃত্যুবরণ করেন।

## তথ্যসূত্র

বিষয়শ্রেণী:১৮৮৩-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:লেখিকা
বিষয়শ্রেণী:ঢাকা জেলার ব্যক্তি
বিষয়শ্রেণী:ঢাকার বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:নারী বিপ্লবী
বিষয়শ্রেণী:ভারতীয় স্বাধীনতা কর্মী
আল আব্বাস মসজিদ

**আল আব্বাস মসজিদ** বা **মসজিদ আল আব্বাস** ()
হল হযরত আল আব্বাস ইবনে আলীর মাজার এবং একটি ঐতিহাসিক ভবন যা ইরাকের কারবালায় অবস্থিত ইমাম হোসাইনের মাজারের পাশে অবস্থিত।

আল আব্বাস ইবনে আলী আলি ইবনে আবি তালিবের পুত্র ছিলেন এবং হাসান এবং হোসাইনের সৎ ভাই এবং কারবালার যুদ্ধে হোসাইনী সেনাবাহিনীর সেনাপ্রধান ছিলেন।

আল আব্বাস ইবনে আলী আলি ইবনে আবি তালিবের পুত্র ছিলেন এবং হাসান এবং হোসাইনের সৎ ভাই এবং কারবালার যুদ্ধে হোসাইনী সেনাবাহিনীর সেনাপ্রধান ছিলেন।
তিনি হোসাইন ইবনে আলী কাফেলারও প্রধান ছিলেন। পবিত্র পাহাড় সাফাও মারওয়ামধ্যে দূরত্ব যতটুকু আল আব্বাস ইবনে আলীর মাজার ও ইমাম হোসাইনের মাজারের মধ্যবর্তী দূরত্বও ঠিক একই। মাজারটি আহলে বায়াতের অনুসারীদের কাছে বিশেষভাবে সম্মানিত। আহলে বায়াতের অনুসারীরা প্রতি বছরের অন্যান্য সময়ের তুলনায় মুহররম মাসে জিয়ারত করতে বেশি আাসন।
বহু বছরের পরিবেশগত প্রভাবের কারণে ইউফ্রেটাস নদীর প্রবাহের দিক পরিবর্তিত হয়েছে।
কারবালা যুদ্ধের প্রায় চৌদ্দ শত বছর পর, নদীটি আল আব্বাস ইবনে আলীর মাজার পাশ হয়ে বয়ে গেছে এবং মাজারকে এটি পদক্ষিণ করে আছে। এখন বলা হয় যে ইউফ্রেটাস নদী আল আব্বাস ইবনে আলীর মাজার কাছে চলে এসেছে।বর্তমান সময়ে মাজারের ভিতর এবং বাহিরে ধারাবাহিক সংযোজন ও সাজ সজ্জার কাজ সম্পন্ন হয়েছে, যেমন গম্বুজের সোনালি বার্নিশ কাজ এবং অতি সম্প্রতি মাজার আঙ্গিনায় ছাদের ব্যবস্থা করা হয়েছে যাতে তীর্থযাত্রীদের জন্য অধিক বাসস্থানের ব্যবস্থা করা যায়।
প্রতি বছর সমগ্র বিশ্ব থেকে লাখো অনুসারীগণ আল আব্বাসের মাজার জিয়ারত করতে আসেন।

## ইতিহাস এবং নকশা
বিভিন্ন রাজবংশের সম্রাট ও রাজাগণ আল আব্বাস ইবনে আলীর মাজারে বিভিন্ন প্রকারের মূল্যবান উপহার ও প্রশংসনীয় দ্রব্য বস্তু উৎসর্গ করেন। ১৬২২ সালে আব্বাস শাহ সাফাবি রওজার ওপর গম্বুজটির অলংরণ করেন। তিনি সমাধির চারপাশে জানালার ব্যবস্থা করেন।
মাজারের আধুনিক নকশার অধিকাংশই করেছেন ফারসী ও মধ্য এশিয়ার স্থাপত্যবিদরা।
আল আব্বাসের রওজাটিতে খাটিঁ স্বর্ণের আবরণ দেওয়া হয়েছে এবং রওজার চারপাশে রৌপা দিয়ে তৈরী জালি দ্বারা বেষ্টন করা হয়েছে। মাজারের মেঝেতে ইরানের গালিচা বিছানো হয়েছে।

## পুনঃসংস্কার
২০১২ সাল থেকে আল আব্বাস মসজিদের ব্যাপক সংস্কারের কাজ শুরু হয়। এই সংস্কার কাজের মধ্যে মাজারের চারপাশের দেয়ালের পুনঃসংস্কার এবং মাজার ভবনটিকে বহুতল ভবনে যেখানে যাদু।

## তথ্যসূত্র

বিষয়শ্রেণী:৬৮৫-এ সম্পন্ন মসজিদ
বিষয়শ্রেণী:১৭শ শতাব্দীর মসজিদ
বিষয়শ্রেণী:ইরাকের মসজিদ
বিষয়শ্রেণী:ইরাকের শিয়া মসজিদ
বিষয়শ্রেণী:ইরাকের মাজার
বিষয়শ্রেণী:ইরাকের সমাধি
বিষয়শ্রেণী:সাফাভীয় স্থাপত্য
বিষয়শ্রেণী:শিয়া মাজার
পূনম পাণ্ডে

**পূনম পাণ্ডে** (জন্ম: ১১ মার্চ ১৯৯১) একজন ভারতীয় মডেল এবং চলচ্চিত্র অভিনেত্রী। তিনি বলিউড ও তেলুগু চলচ্চিত্রে অভিনয়ের জন্য অধিক পরিচিত। একজন মডেল হিসেবে তিনি তার কর্মজীবন শুরু করেন। গ্রেডারাক্স ম্যানহান্ট এবং মেগামডেল প্রতিযোগিতা সেরা নয়ে অবস্থান করেন এবং ২০১০-এ ফ্যাশন ম্যাগাজিনের প্রচ্ছদে তার ছবি স্থান পায়। ২০১১ সালে তিনি ২৯ টি বর্ষপঞ্জিরর জন্য ছবি তোলেন। কিংফিশার বর্ষপঞ্জিতে তার স্থান হয়।

## চলচ্চিত্র জীবন

## দূরদর্শন

## মৃত্যুর চমক বাজি
১ ফেব্রুয়ারি ২০২৪ পাণ্ডের ইন্সটাগ্রামে জরায়ুমুখ ক্যান্সারে তার মৃত্যুর খবর ছড়িয়ে পড়ে। তার মৃত্যুর খবরে কঙ্গনা রানাউত থেকে অনুপম খেরের মত ব্যক্তিত্বরাও শোক প্রকাশ করেন। মাত্র ৩৩ বছর বয়সে তার প্রয়াণের খবর শিরোনাম হয় সংবাদমাধ্যমগুলোতে। কিন্তু ২৪ ঘণ্টা পরই তার ইনস্টাগ্রামে এক ভিডিও পোস্টে পাণ্ডেকে বলতে দেখা যায় যে তিনি বেঁচে আছেন। জরায়ুমুখ ক্যান্সার বিষয়ে সচেতনতা তৈরি করতেই নিজের মৃত্যুর খবর রটিয়েছেন তিনি।

## তথ্যসূত্র

## বহিঃসংযোগ

* 
*
*

বিষয়শ্রেণী:১৯৯১-এ জন্ম
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:মুম্বইয়ের নারী মডেল‎
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
গাল গাদোত

**গাল গাদোত** (  ; ; জন্ম ৩০ এপ্রিল ১৯৮৫) একজন ইসরায়েলি অভিনেত্রী ও মডেল। একজন অভিনেত্রী হিসেবে গাদোত গিসেল ইয়াসার চরিত্রে *[[ফাস্ট এন্ড ফিউরিয়াস]]* চলচ্চিত্র সিরিজে অভিনয়ের মাধ্যমে অধিক পরিচিত। গাদোত ওয়ান্ডার ওম্যান ভূমিকায় *[[ব্যাটম্যান ভার্সেস সুপারম্যান: ডন অব জাস্টিস]]* (২০১৬), *[[ওয়ান্ডার ওম্যান (২০১৭-এর চলচ্চিত্র)|ওয়ান্ডার ওম্যান]]* (২০১৭) এবং *[[জাস্টিস লিগ (চলচ্চিত্র)|জাস্টিস লিগ]]* (২০১৭) চলচ্চিত্রে অভিনয় করেন।
 	
২০১৩-তে তিনি ইসরায়েলি অভিনেত্রীদের মধ্যে সর্বোচ্চ পারিশ্রমিক প্রাপ্ত অভিনেত্রী হিসেবে দ্বিতীয় হন। তিনি গুচি ব্যাম্বু পারফিউমের মডেল।

## প্রাথমিক জীবন
গাদোতের জন্ম ও বেড়ে ওঠা ইসরাইলের রোস হাইয়ান শহরে। হিব্রু ভাষায়, তারঁ প্রথম নামের অর্থ "ঢেউ" এবং শেষ নামের অর্থ "নদীর তীর"। তার মাতা আইরিত (née ওয়েজ) একজন শিক্ষক এবং পিতা মাইকেল গাদোত একজন প্রকৌশলী। তার পিতা-মাতা উভয়ই ইসরায়েলী।  তিনি হাইস্কুলে জীববিজ্ঞান বিষয়ে পড়াশুনা করেছেন। তিনি বলেছেন তিনি হাইস্কুলে বাস্কেটবল খেলায় সফল ছিলেন তার উচ্চতার জন্য। প্রাপ্তবয়স্ক অবস্থায়, তিনি দুইবার আইন পড়েছেন।

### সামরিক অভিজ্ঞতা
বিশ বছর বয়স থেকে, গাদোত ইসরাইল প্রতিরক্ষা বাহিনীতে দুই বছর ছিলেন। কাজের দক্ষতার জন্য তিনি সেখানে কম্বোট প্রশিক্ষক ছিলেন। তিনি তার সামরিক অভিজ্ঞতা সম্পর্কে বলেছেন: "তুমি তোমার দুই বা তিন বছর ব্যয় করেছো, এবং এটা তোমাকে নিয়ে নয়। কিছু সময়ের জন্য তুমি তোমার স্বাধীনতা ত্যাগ করে দিয়েছো। তুমি শৃঙ্খলা ও সম্মান শিখবে। একজন সৈনিক হিসেবে আমি নিজেকে যা ভেবেছি নিজেকে নিজের কর্ম দক্ষতা দিয়ে তৈরি করতে। ".

## ব্যক্তিগত জীবন

২৮ সেপ্টেম্বর,২০০৮ সালে গাদোত ইসরায়েলী আবাসন ব্যবসায়ী ইয়ারোন  ভারসানোকে বিয়ে করেন। এই দম্পতি তেল আভিভ এর একটি বিলাসবহুল হোটেলের মালিক, যেটি ২৬$ মিলিয়ন ডলারে তারা কিনেছিলেন। ২০১১-এ এই দম্পতির একটি কন্যা সন্তান জন্ম নেয়।  ৬ নভেম্বর এই দম্পতি ঘোষণা দেন তারা আরো একটি সন্তানের জন্মের জন্য প্রত্যশা করছেন। 

তিনি একজন মোটরসাইকেল চালিকা এবং কালো ২০০৬ ডুকেটি মনস্টার-S2R এর মালিক।

## অভিনয় জীবন

### চলচ্চিত্র

### দূরদর্শন

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ইসরায়েলি অভিনেত্রী
বিষয়শ্রেণী:ইসরায়েলি চলচ্চিত্র অভিনেত্রী
বিষয়শ্রেণী:ইহুদি নারী মডেল
বিষয়শ্রেণী:ইসরায়েলি ইহুদি
বিষয়শ্রেণী:মিস ইসরায়েল বিজয়ী
বিষয়শ্রেণী:মিস ইউনিভার্স ২০০৪-এর প্রতিযোগী
বিষয়শ্রেণী:ইসরায়েলি টেলিভিশন অভিনেত্রী
বিষয়শ্রেণী:ইহুদি ইসরায়েলি অভিনেত্রী
বিষয়শ্রেণী:ইসরায়েলি কণ্ঠাভিনেত্রী
বিষয়শ্রেণী:ইসরায়েলি_আশকেনাজি_ইহুদি
বিষয়শ্রেণী:পোলিশ-ইহুদি_বংশোদ্ভূত_ইসরায়েলি_ব্যক্তি
নরওয়ে–ফিলিপাইন সম্পর্ক

**নরওয়ে–ফিলিপাইন সম্পর্ক** হল নরওয়ে এবং ফিলিপাইন রাষ্ট্রদ্বয়ের মধ্যে বিদ্যমান দ্বিপাক্ষিক সম্পর্ক। ম্যানিলাতে নরওয়ের দূতাবাস অবস্থিত, পক্ষান্তরে অসলোতে রয়েছে ফিলিপাইনের দূতাবাস।

## ইতিহাস
১৯০০ সাল থেকেই নরওয়ে এবং ফিলিপাইনের মধ্যে সামুদ্রিক ক্ষেত্রে সম্পর্ক বিদ্যমান।

২রা মার্চ, ১৯৪৮ সালে নরওয়ে এবং ফিলিপাইনের মধ্যে আনুষ্ঠানিক সম্পর্ক স্থাপিত হয়। নিকোলাই আল প্রথম কূটনীতিক হিসেবে ফিলিপাইনে নরওয়েকে প্রতিনিধিত্ব করে। তিনি চীনের নানকিংয়ের অনাবাসিক রাষ্ট্রদূতই নরওয়ের সাথে সম্পর্ক বজায় রাখতেন। ম্যানিলাতে অবস্থিত একটি কনস্যুলেটের মাধ্যমে নরওয়ে প্রতিনিধিত্ব করত, যা পরবর্তীতে কনস্যুলেট জেনারেলের মাধ্যমে সম্পন্ন করা হয় ১৯৫২ থেকে ১৯৫৬ সালের দিকে। ১৯৬৭ সালে নরওয়ের দূতাবাস স্থাপিত হয়। একই সাথে সিবুতে একটি কনস্যুলেট অফিসও রয়েছে। ফিলিপাইনে নিযুক্ত নরওয়ের রাষ্ট্রদূত হলেন এরিক ফোর্নার।

১৯৮৬ সাল পর্যন্ত লন্ডনে অবস্থিত ফিলিপাইনের দূতাবাসের এক্তিয়ার ছিল নরওয়ের উপর। ১৯৮৬ সালের জুন মাসে সুইডেনের স্টকহোমে অবস্থিত দূতাবাসের নিকট এ এক্তিয়ার হস্তান্তরিত হয়। অধিক সংখ্যক নরওয়েইয়ানের চাপে এবং শক্তি ও সামুদ্রিক খাতে সুযোগ-সুবিধা সৃষ্টির অনুকূল পরিবেশ তৈরির উদ্দেশ্যে ২০০৭ সালের ৩০শে এপ্রিল নরওয়ের অসলোতে ফিলিপাইনের দূতাবাস স্থাপিত হয়।

## সম্পর্ক
### নিরাপত্তা ক্ষেত্র
নরওয়ে ফিলিপাইনের শান্তিচুক্তির সাথে যুক্ত, যার মধ্যে মোরো এবং সাম্প্রদায়িক বিদ্রোহ অন্তর্ভুক্ত রয়েছে। নরওয়ে জিপিএইচ-এমআইএলএফ শান্তি প্রক্রিয়ার আন্তর্জাতিক পর্যবেক্ষণ দলের সদস্য। জিপিএইচ-সিপিপি-এনপিএ-এনডিএফ শান্তি প্রক্রিয়ার অন্তর্ভুক্ত তৃতীয় উপদেষ্টা রাষ্ট্র।

### বাণিজ্যিক সম্পর্ক
নরওয়ের প্রধানমন্ত্রী জেন্স স্টোল্টেনবার্গ এবং রাষ্ট্রপতি বেনিঙ্গো তৃতীয় অ্যাকুইনো ভিয়েতনামের লাওসে সাক্ষাৎ করেন, যেখানে স্টোল্টেনবার্গ আর্কটিক খোলা হলে নরওয়ের সাথে ফিলিপাইনের দ্বিপাক্ষিক বাণিজ্যের সম্ভাবনার দ্বারও খুলে যাবে তিনি জানান। তখন আম, কলা সহ বিভিন্ন দ্রব্য এশীয় দেশ থেকে আমদানি করা যাবে।

২০১১ সালে নরওয়ে ও ফিলিপাইনের মধ্যে মোট ৭৩ মিলিয়ন মার্কিন ডলারের বাণিজ্য হয়েছিল।

ফিলিপাইন্স নরওয়ে বিজনেস কাউন্সিল (পিএনবিসি) ফিলিপাইন ও নরওয়ের বাণিজ্যিক সম্প্রদায়কে এক করেছে। এই সংস্থা ৪৫টিরও বেশি কোম্পানি ও প্রতিষ্ঠানকে একত্র করতে পেরেছে। নরওয়ে দূতাবাস এর প্রতিষ্ঠাতা সদস্য ছিল এবং বর্তমান কাউন্সিলের সভায় প্রতিনিধিত্ব করছে।

## কর্ম পরিবেশ
২০১২ সাল পর্যন্ত নরওয়ের মালিকানা ভিত্তিক এবং নরওয়ের বিভিন্ন কোম্পানি পরিচালিত জাহাজে প্রায় ৩৫,০০০ ফিলিপিনো নাবিক কাজ করছেন। নরওয়ের প্রধানমন্ত্রী স্টোল্টেনবার্গ এবং রাষ্ট্রপ্রতি অ্যাকুইনোর সাথে ভিয়েতনামের লাওসে একটি দ্বিপাক্ষিক সাক্ষাৎ চলাকালীন স্টোল্টেনবার্গ ফিলিপিনো মেডিকেল কর্মীদের এবং অন্যান্য উচ্চদক্ষতাসম্পন্ন কর্মীদের নরওয়েতে কাজের সুযোগের কথা জানান।

## অধিবাসী
ফিলিপাইনে প্রায় ৩,০০০ নরওয়েইয়ান বসবাস করছেন, যারা ব্যবসা, দাতব্য কাজে অংশগ্রহণ করছেন কিংবা পরিবারের সাথে বসবাস করছে। আর নরওয়েতে রয়েছে ১৮,০০০ ফিলিপিনো।

## আরো দেখুন
*নরওয়ের ফিলিপিনো

## তথ্যসূত্র

বিষয়শ্রেণী:নরওয়ে–ফিলিপাইন সম্পর্ক
বিষয়শ্রেণী:নরওয়ের দ্বিপাক্ষিক সম্পর্ক
বিষয়শ্রেণী:ফিলিপাইনের দ্বিপাক্ষিক সম্পর্ক
ফুরাহ

**ফুরাহ** () হলো ইয়েমেনের কামারান দ্বীপের একটি উপকূলীয় শহর। এর অবস্থান হল .

বিষয়শ্রেণী:দ্বীপ
বিষয়শ্রেণী:ইয়েমেন

বিষয়শ্রেণী:ইয়েমেনের জনবহুল উপকূলীয় স্থান
ঊষা মুখার্জী

**ঊষা মুখার্জী** (১৯১৮ - ১৩ জুন ১৯৮২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
ঊষা মুখার্জী ১৯১৮ সালে কলকাতায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম গুরুপ্রসন্ন মুখার্জী ও মাতার নাম মনোরমা দেবী। তার দিদি পারুল মুখার্জী ভারতীয় বিপ্লবী আন্দোলনের অন্যতম গুরুত্বপূর্ণ মহিলা চরিত্র। তার বড়ো ভাই ছিলেন অনুশীলন দলের নেতা অমূল্য মুখার্জী। দাদার আদর্শে প্রভাবিত হয়ে রাজনীতিতে যোগ দেন।

## রাজনৈতিক জীবন
ঊষা মুখার্জীর পরিবার রাজনৈতিক পরিবার। ১৯৩৪ সালে পুলিশ তাকে গ্রেপ্তার করে হিজলী জেলে রাজবন্দীরূপে আটকে রাখে। ১৯৩৭ সালে মুক্তি পান। তিনি সমাজ সেবা ও বিপ্লবী কর্মকাণ্ডে জড়িত ছিলেন। অনুশীলন সমিতির সদস্য ছিলেন।

## মৃত্যু
ঊষা মুখার্জী ১৯৮২ সালের ১৩ জুন মৃত্যুবরণ করেন।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:অনুশীলন সমিতি
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:নারী বিপ্লবী
মিরপুর সেনানিবাস

**মিরপুর সেনানিবাস** বাংলাদেশের রাজধানী ঢাকার মিরপুরে অবস্থিত বাংলাদেশ সেনা বাহিনীর একটি আবাসিক ঘাঁটি। এটির পাশেই মিরপুর ডি,ও,এইচ,এস অবস্থিত।

## স্থাপনা
* ন্যাশনাল ডিফেন্স কলেজ বাংলাদেশ
* ডিফেন্স সার্ভিসেস কমান্ড এন্ড স্টাফ কলেজ (বাংলাদেশ)
* বাংলাদেশ ইউনিভার্সিটি অব প্রফেশনালস
* মিলিটারি ইনস্টিটিউট অব সায়েন্স এ্যান্ড টেকনোলজি
* মিরপুর ক্যান্টনমেন্ট পাবলিক স্কুল ও কলেজ
* ৬ষ্ঠ স্বাধীন আকাশ প্রতিরক্ষা আর্টিলারি ব্রিগেড

## তথ্যসূত্র

বিষয়শ্রেণী:বাংলাদেশের সেনানিবাস
বিষয়শ্রেণী:ঢাকা ভিত্তিক সংগঠন
রাজেন্দ্রপুর সেনানিবাস

**রাজেন্দ্রপুর সেনানিবাস** বাংলাদেশের গাজীপুর জেলার রাজেন্দ্রপুরে অবস্থিত বাংলাদেশ সেনা বাহিনীর একটি আবাসিক ঘাঁটি।

## প্রতিষ্ঠান
* স্টেশন সদর, রাজেন্দ্রপুর সেনানিবাস
* ডি জি এফ আই 
* সম্মিলিত সামরিক হাসপাতাল
* অর্ডন্যান্স সেন্টার এন্ড স্কুল
* রাজেন্দ্রপুর ক্যান্টনমেন্ট পাবলিক স্কুল ও কলেজ 
* বাংলাদেশ ইনস্টিটিউট অব পিস সাপোর্ট অপারেশন ট্রেনিং
* ৯০২ কেন্দ্রীয় ওয়ার্কশপ ইএমই
* এ এস ইউ রাজেন্দ্রপুর। 
* এস এস ডি রাজেন্দ্রপুর। 
* স্টেশন ওয়ার্কশপ 
* ৮ বীর
* ৫৭ এডি
* লেভেল - ২ হাসপাতাল 
* এম ও ডি সি সদর দপ্তর 
* এজি আর্মি রাজেন্দ্রপুর 
* ৩৮ এডি
* সি এ ডি 
* ক্যান্টনমেন্ট বোর্ড স্কুল 
*

## আরও দেখুন

* জাহানাবাদ সেনানিবাস
* কাপ্তাই সেনানিবাস
* হালিশহর সেনানিবাস

## তথ্যসূত্র

বিষয়শ্রেণী:বাংলাদেশের সেনানিবাস
ফিলিপাইন–হংকং সম্পর্ক

**ফিলিপাইন–হংকং সম্পর্ক** হল ফিলিপাইন এবং হংকং-এর বিশেষ প্রশাসনিক অঞ্চলের মধ্যে বিদ্যমান দ্বিপাক্ষিক সম্পর্ক। হংকং এর সাধারণ আইন অনুযায়ী গণপ্রজাতন্ত্রী চীনই হংকং-এর কূটনৈতিক এবং প্রতিরক্ষাবিষয়ক সকল কিছু পালন করবে। তবে হংকং উল্লেখযোগ্য স্বায়ত্তশাসন পেয়ে থাকে, এবং সার্বভৌম রাষ্ট্রসমূহের সাথে সম্পর্কস্থাপন ও "সঠিক ক্ষেত্রে" তা প্রয়োগও করতে পারে। দুই দেশের মধ্যকার সম্পর্ক ২০১০-এর ম্যানিলার জিম্মি ঘটনায় কিছুটা বিঘ্নিত হলেও ২০১৪ সালের এপ্রিল মাস থেকে তা আবার স্বাভাবিক হয়ে যায়।

## ইতিহাস
চীনা ভূমিতে দেশটির কূটনৈতিক মিশনের অংশ হিসেবে হংকংয়ে ফিলিপাইনের একটি কনস্যুলেট জেনারেল ছিল। ১৯৪৭ সালের মার্চ মাসে কনস্যুলেট হিসেবে হংকংয়ে প্রথম ফিলিপিনো কূটনৈতিক মিশনের যাত্রা শুরু হয়। ১৯৫৮ সালে এটি কনস্যুলেট জেনারেলে উন্নীত হয়। ১লা জুলাই, ১৯৯৭ সালে যুক্তরাজ্য চীন থেকে হংকংয়ে সার্বভৌমত্ব স্থানান্তর করে। হংকং-এ কনস্যুলেট জেনারেলের কার্যক্রম পরিচালনা এবং তদারকি প্রসঙ্গে ১৯৯৬ সালের ২৬শে নভেম্বরেই ফিলিপাইন ও চীন একটি সম্মতিপত্রে স্বাক্ষর করে। কূটনৈতিক মিশনটি হংকং-এ ফিলিপাইনের নানাবিধ আগ্রহের কেন্দ্র হিসেবে সম্পর্ক পরিচালনা করে, বিশেষ করে হংকং-এর ক্রমবর্ধিষ্ণু ফিলিপিনো সম্প্রদায়ের জন্য।

২০১০-এর ম্যানিলার জিম্মি ঘটনার পর এ দুই দেশের মধ্যকার সম্পর্কে দাগ পড়ে। জিম্মি অবস্থায় হংকংয়ের অধিবাসীদের জীবনহানি ঘটে। হংকংয়ের নিরাপত্তা দপ্তর ঐ ঘটনার জেরে কালো তালিকাভুক্ত ফিলিপিনোদের উপর বহির্গামী ভ্রমণ সতর্কতা জারি করে। ২০১৩ সালে হংকং বিশ্ববিদ্যালয় বৈদেশিক সরকার ও জাতির উপর জণগনের অভিমত বিষয়ে এক জরিপ পরিচালনা করে। ফিলিপাইন সরকারের ক্ষেত্রে দেখা যায় যে ৮৬ শতাংশ ব্যক্তিই একে অপছন্দ করে, মাত্র ১ শতাংশই পছন্দ করেছে। আর ফিলিপাইনের অধিবাসীদের ক্ষেত্রে ৪১ শতাংশ ব্যক্তি পছন্দ আর ১১ শতাংশ ব্যক্তি অপছন্দ করেছে।

২০১৪ সালের এপ্রিল মাসে আলোচিত এ ঘটনার বিষয়ে সমঝোতার সম্মতি হওয়ায় হংকং এবং ফিলিপাইনের মধ্যকার সম্পর্ক আবারও স্বাভাবিক হয়ে ওঠে। ২৩ এপ্রিল, ২০১৪ সালে প্রকাশিত বিবৃতিতে উক্ত ঘটনার জন্য ফিলিপাইন "তীব্রভাবে দুঃখ প্রকাশ এবং গভীর সমবেদনা" জানায়। ম্যানিলার মেয়র জোসেফ এস্ট্রাডা এবং তার প্রতিনিধি ঘটনাটির স্বাভাবিকীকরণের উদ্দেশ্যে ২২শে এপ্রিল হংকং-এ যান। হংকং ফিলিপিনো কূটনীতিক এবং কর্মকর্তাদের জন্য বিনা ভিসায় যাতায়াতের সুযোগ পুনরায় চালু করে, যা ২০১৪ সালের জানুয়ারি মাসে বন্ধ করা হয়েছিল। ফিলিপিনোদের উপর জারি করা যাত্রা সতর্কতাও হংকং প্রত্যাহার করে নেয়।

## পর্যটন
ফিলিপাইনের পর্যটন মন্ত্রণালয় জানায় যে ২০১৩ সালে হংকং থেকে ফিলিপাইনে আসা পর্যটকদের সংখ্যা ছিল প্রায় ১১৮,৬৬৬, যা ২০১১ সাল থেকে ২.৭৮ শতাংশ বেড়েছিল। হংকং ফিলিপিনোদের জন্য নবম জনপ্রিয় পর্যটন স্থল। ২০১০ সালে হংকংয়ে আসা ফিলিপিনো পর্যটকদের সংখ্যা ছিল প্রায় ৬৫৯,৮২৯।

## হংকং-এর ফিলিপিনো
হংকং-এ প্রায় ১৪০,০০০ ফিলিপিনো রয়েছে। বাসিন্দাদের অধিকাংশই বৈদেশিক গৃহকর্মী হিসেবে কাজ করে থাকে।

## তথ্যসূত্র

বিষয়শ্রেণী:ফিলিপাইন–হংকং সম্পর্ক
বিষয়শ্রেণী:ফিলিপাইনের দ্বিপাক্ষিক সম্পর্ক
বিষয়শ্রেণী:হংকংয়ের দ্বিপাক্ষিক সম্পর্ক